สิทธิตัวช่วยที่จะช่วยลดค่าใช้จ่ายการท่องเที่ยวจากสถานการณ์โควิด-19 มีอะไรบ้าง
สิทธิตัวช่วยที่จะช่วยลดค่าใช้จ่ายการท่องเที่ยวจากสถานการณ์โควิด-19 ได้แก่


1. โครงการเราเที่ยวด้วยกัน : เป็นโครงการที่รัฐบาลออกมากระตุ้นเศรษฐกิจผ่านการท่องเที่ยว โดยผู้ใช้สิทธิจะได้รับส่วนลดค่าที่พักเป็นเงินสนับสนุน 40% ของราคาที่พัก คูปองอาหาร 600 บาทต่อห้องต่อคืน ค่าเข้าสถานที่ท่องเที่ยว และเงินสนับสนุน 40% ของค่าตั๋วเครื่องบิน หากวางแผนที่จะไปเที่ยวก็ไม่ควรพลาดสิทธิประโยชน์เหล่านี้ คนที่ยังไม่เคยเข้าร่วมโครงการเราเที่ยวด้วยกัน จะต้องลงทะเบียนก่อน ซึ่งเปิดให้ลงทะเบียนตั้งแต่วันที่ 1/2/65 และจะได้รับสิทธิเมื่อลงทะเบียนสำเร็จ ส่วนคนที่เคยลงทะเบียนโครงการเราเที่ยวด้วยกันในเฟส 1-3 แล้ว ไม่ต้องลงทะเบียนรับสิทธิใหม่ จะได้รับสิทธิในเฟส 4 ทันที ซึ่งสามารถใช้จ่ายในโรงแรม ร้านอาหาร หรือสถานที่ท่องเที่ยวได้ทุกจังหวัดทั่วประเทศภายใน 31 พฤษภาคม 2565 ยกเว้นจังหวัดตามทะเบียนบ้านของผู้ใช้สิทธิ 


2. โครงการคนละครึ่งเฟส 4 : เป็นโครงการที่รัฐบาลช่วยออกเงินให้ 50% ไม่เกินวันละ 150 บาท หรือสูงสุดไม่เกิน 1,200 บาท ใช้ได้ถึงวันที่ 30/4/65 ซึ่งมีประโยชน์กับคนที่จะเดินทางไปท่องเที่ยวในช่วงเดือนเมษายน 2565 มากๆ เพราะสามารถนำไปเป็นส่วนลดในการซื้อของกิน ของใช้ได้ ฯลฯ ซึ่งจำนวนสิทธิสำหรับผู้สมัครได้ครบแล้ว ไม่สามารถสมัครเพิ่มได้ ดังนั้นใครที่สมัครทันก็อย่าลืมใช้ให้เป็นประโยชน์


3. โปรโมชันจากบัตรเครดิต : แนะนำลองเช็กดูบัตรเครดิตหรือแอปพลิเคชันต่างๆ ที่มีอยู่ว่ามีโปรโมชันอะไรบ้างที่ใช้เป็นส่วนลดเกี่ยวกับค่าใช้จ่ายได้ เช่น ได้รับเงินคืน 100 บาท/บัตร หากเติมน้ำมันที่ปั๊ม ปตท. แล้วจ่ายเงินด้วยบัตร PTT Blue Credit Card หรือ จ่ายเงินค่าน้ำมันรถด้วยแอปพลิเคชัน Blue Connect ถือเป็นอีกสิทธิประโยชน์ที่ต้องบริหารใช้ร่วมกันไปในช่วงฤดูท่องเที่ยวปี 2565
3.ตลาดการเงิน & ผลิตภัณฑ์และบริการทางการเงิน,5.ความรู้ทางการเงิน